Správa zo zahraničnej pracovnej cesty

# Účastník ZPC

**Meno a priezvisko:** **PaedDr. Žaneta Csáderová, PhD.**

**Názov pracoviska:** SADA, Hanulova 5/C, 841 01 Bratislava

**Pracovné zaradenie:** riaditeľka

**Znalosť jazykov:** anglicky, rusky

# Zahraničná pracovná cesta

**Štát:** Nórsko

**Mesto:** Oslo

**Dátum:**  06.- 08. jún 2023

**Prijímajúca organizácia:** Antidopingová agentúra Nórsko (Anti-Doping Norway (ADNO)

**Účel cesty:** Účasť na seminári k 20 - výročiu ADNO

**Spôsob financovania:** ZPC bola financovaná z rozpočtu Antidopingovej agentúry SR.

# Rámcový program pobytu

**Dátum/čas:** 06. -08. jún 2023

**Navštívená organizácia:** Antidopingová agentúra Nórsko (Anti-Doping Norway (ADNO)

# Stručný priebeh rokovaní

Výročný seminar antidopingovej agentúry Nórska (ADNO) sa konal v Osle, zameraný bol na aktuálne otázky, týkajúce sa budúcnosti antidopingového programu. V Osle sa zišlo viac ako 80 ľudí z 30 krajín. Účastníci boli rozdelení do dvoch seminárov. Jeden sa zaoberal „ Deklaráciou hlavných princípov pre budúcnosť antidopingu “, deklaráciou, ktorá bola prijatá minulý rok a pri príprave ktorej bola ADNO ústredným prvkom, zatiaľ čo druhý seminár spájal ľudí z viacerých krajín, ktorí pracujú so spravodajskými službami a vyšetrovaním v oblasti antidopingu.

Ambíciou týchto dní bolo viesť politické a strategické diskusie a zdieľať osvedčené postupy z rôznych národných antidopingových agentúr, čo by mohlo byť aj inšpiráciou pre rôzne národné antidopingové organizácie. Hlavné princípy pre budúcnosť antidopingu vychádzajú z projektu zameraného na dobré riadenie vecí verejných, ktorý riešila organizácia Play the Game v Dánsku v rámci projektu ERASMUS +. Antidopingová agentúra SR bola partnerom tohto projektu a aktívne na ňom participovala. Svoje národné skúsenosti boli odprezentované v panelovej diskusii riaditeľkou Antidopingovej agentúry SR. Hlavné princípy pre budúcnosť antidopingu boli zadefinované ako: rešpektovanie hlasu športovca, spravodlivosť pri riešení porušenia antidopingového pravidla, vzdelávanie ako kľúčový nástroj v prevencii v boji proti doping v športe, dobrá správa riadenia vecí verejných u všetkých signatárov Kódexu, implementovanie najvyššej kvality a inovácií a rozdelenie právomocí a zodpovednosí.

Ďalší blok diskusií sa venoval spravodlivému procesu, kde na základe princípov ľudských práv má každý v športe právo na objektívne vyšetrovanie, riadny proces, transparentnosť a proporcionalitu. Prednášajúci predstavili svoje vzorové procesy najlepších postupov v rámci spravodlivého procesu na vybraných národných antidopingových agentúrach.

# Odporúčané závery

Snažiť sa včleniť dodržiavanie ľudských práv do všetkých aktivít, ktoré robíme v športe. Stratégia pre hodnotovo orientovaný šport v Európe vychádza z dohovorov, ktoré sa zameriavajú na antidoping, boj proti ovplyvňovaniu výsledkov zápasov a zabezpečiť, aby naše rodiny a priatelia mohli byť v bezpečí, keď sa zúčastňujeme športových podujatí. Deklarácia hlavných zásad pre budúcnosť antidopingu načrtáva šesť konkrétnych oblastí, ktoré sme spomenuli a vyžadujú ďalšiu pozornosť na národnej úrovni.

# Prehľad prinesenej dokumentácie a miesto jej uloženia

* Antidopingová agentúra SR

# Osobitne vyhodnotený očakávaný prínos ZPC

Zahraničná prácovná cesta sa uskutočnila ako súčasť spolupráce národných antidopingových agentúr na medzinárodnej úrovni. Potrebujeme, aby prostredníctvom zdieľania informácii národné antidopingové agentúry prichádzali s dobrými nápadmi, novými iniciatívami a pomohli tak zlepšovať komplexný prístup k antidopingu v športe.

# Spôsob zverejnenia výsledkov ZPC, prenos získaných informácií

Správa je zverejnená na webovej stránke [www.antidoping.sk](http://www.antidoping.sk).

Súhlasím so zverejnením správy na internete.

**Správu vypracovala:** PaedDr. Žaneta Csáderová, PhD.

 Riaditeľka SADA

**Správu schválil:** Mgr. Daniel Bútora

 Minister školstva